ดราม่าสนั่นโซเชียล! ชาวเน็ตจวกยับ รร.กำหนด นักเรียนใส่แมสก์ ห้ามมีลาย ใช้สีพื้น
ดราม่าสนั่นโซเชียล! ชาวเน็ตวิจารณ์ยับ รร.กำหนด นักเรียนใส่แมสก์กัน "โควิด" ห้ามมีลาย
ดราม่าสนั่นโซเชียล! ชาวเน็ตวิจารณ์ยับ รร.กำหนด นักเรียนใส่แมสก์กัน "โควิด" ห้ามมีลาย
2 มิ.ย. 2563

ผู้สื่อข่าวรายงานว่า วันนี้ (2 มิ.ย.63)​ เกิดประเด็นร้อนในโลกโซเชียล เมื่อมีผู้ใช้ทวิตเตอร์ @inthesummer ได้โพสต์รูปถ่ายป้ายแสดงตัวอย่างหน้ากากอนามัย และ Face Shield ที่เหมาะสมกับเครื่องแบบนักเรียน
โดยในป้าย ระบุว่า ตัวอย่างหน้ากากอนามัย และ Face Shield ที่เหมาะสมกับเครื่องแบบนักเรียน ควรเป็นสีพื้น ไม่มีลวดลาย เช่น สีขาว สีเทา สีดำ สีชมพู สีฟ้า สีเขียว เป็นต้น นักเรียนหญิงควรสวมเป็นสีอ่อน สีชมพู นักเรียนชายควรสวมสีขาว สีดำ หรือสีเทา
ทั้งนี้ หลังจากที่โพสต์ดังกล่าวเผยแพร่ออกไป ก็กลายเป็นประเด็นที่ถูกวิพากษ์วิจารณ์อย่างมากในโลกออนไลน์ มีผู้รีทวีต และแสดงความคิดเห็นไม่เห็นด้วยกับข้อบังคับดังกล่าว มองว่าเป็นการจำกัดสิทธิเสรีภาพ และความชอบ อีกทั้งตั้งข้อสงสัยทำไมต้องจำกัดสีตามเพศ
อย่างไรก็ตาม ชาวเน็ตหลายรายแสดงความคิดเห็นว่า สิ่งที่โรงเรียนควรคำนึงไม่ใช่การจัดระเบียบหน้ากากอนามัย แต่ควรดูแลใส่ใจให้นักเรียนสวมหน้ากากอนามัยขณะอยู่ในที่สาธารณะ รวมถึงปฏิบัติตามมาตรการต่างๆ ตามคำแนะนำของกระทรวงสาธารณสุข เพื่อป้องกันการแพร่ระบาดของโควิด-19 มากกว่า
